
ПРОФЕСИОНАЛНА ГИМНАЗИЯ ПО ФРИЗЬОРСТВО И РЕСТОРАНТЬОРСТВО

4400, Гр. Пазарджик,  ул. „ Граф Игнатиев “ № 3а, тел.0893410593

e-mail: 1303344@edu.mon.bg, www.pgfr-pz.com

ЗАПОВЕД

№891/03.06.2026 г.
       На основание чл. 258, ал.1, чл. 259, ал. 1 от Закона за предучилищното и училищното образование, заповед № РД–06–162/04.05.2026 г. на началника на РУО, гр. Пазарджик за утвърждаване на държавен план – прием за учебната 2026/2027 година – задочна форма на обучение и заповед № РД09-2070/26.08.2025 г.  на министъра на образованието и науката за определяне на график на дейностите по приемането на учениците в VIII клас за учебната 2026/2027 година
ОПРЕДЕЛЯМ

Организацията за прием на ученици в ПГ по фризьорство и ресторантьорство, гр. Пазарджик по държавен план – прием (ДПП) в VIII клас – задочна форма на обучение по професия „Готвач“, специалност „Производство на кулинарни изделия и напитки“ през учебната 2026/2027 година, както следва: 
1. За участие в държавен план - прием в VIII клас – задочна форма на обучение учениците подават следните документи:

1.1. Заявление за участие в класиране по образец с подредени желания (по образец)
1.2. Копие на свидетелството за основно образование.
1.3. Копие на медицинско свидетелство, което удостоверява, че здравословното им състояние не е противопоказно за специалността от професията, за която кандидатстват, издадено от лекуващия лекар на ученика.

1.4. При подаване на копията на документите, учениците представят за сверяване оригиналите на документите.

2. Подаването на документи за участие в първи, втори, трети и четвърти етап на класиране се извършва в сградата на ПГ по фризьорство и ресторантьорство по следния график: 
	Вид дейност
	Срок

	Подаване на документи за участие в държавния план-прием 
	08 – 10 юли 2026 г.

	Обявяване на първи етап на класиране 


	14 юли 2026 г. вкл.

	Записване на класираните ученици в училищата или подаване на заявление за участие във втори етап на класиране 
	15 – 17 юли 2026 г.

	Обявяване на резултатите от втори етап на класиране 
	21 юли 2026 г.

	Записване на класираните ученици на втори етап на класиране 
	22 – 23 юли 2026 г.

	Обявяване на свободните места за трети етап на класиране 
	24 юли 2026 г.

	Подаване на заявление за участие в трети етап на класиране 
	27 – 28 юли 2026 г.

	Обявяване на резултатите от третия етап на класиране 
	до 29 юли 2026 г.

	Записване на класираните ученици на трети етап на класиране 
	30 юли 2026 г.

	Обявяване на свободните места за четвърти етап на класиране 
	31 юли 2026 г.

	Подаване на заявление за участие в четвърти етап на класиране 
	03 – 04 август 2026 г.

	Обявяване на резултатите от четвърти етап на класиране 
	до 05 август 2026 г. вкл.

	Записване на класираните ученици на четвърти етап на класиране 
	06 – 07 август 2026 г.

	Обявяване на свободните места след четвърти етап на класиране 
	до 17 август 2026 г. вкл.

	Попълване на свободните места след четвърти етап на класиране 
	до 11 септември 2026 г.


3. Учениците участват в класирането за определените с държавния прием места в VIII клас – задочна форма на обучение според бала по низходящ ред.
3.1. Балообразуването за класиране на учениците по професия „Готвач”, специалност „Производство на кулинарни изделия и напитки”,  се формира като сбор от удвояване на оценката по математика и български език и литература от свидетелството за основно образование, оценката по химия и опазване на околната среда и  оценката по биология и здравно образование от свидетелството за основно образование. 
4. Класирането се извършва в четири етапа от определена от директора комисия по прием на документи, класиране и записване на ученици.
5. Всеки ученик се класира само по едно желание за всеки етап на класиране. 
5.1.След всеки етап на класиране ученикът, който се е записал и след това е изтеглил документите си не запазва мястото си. 

5.2. Всеки етап на класиране приключва със записване на приетите ученици и обявяване на незаетите места.
6. Когато в класирането има ученици с равен бал и с броя им се надхвърля броят на местата, те се подреждат в низходящ ред по сбора от резултатите от националното външно оценяване. 

6.1.Ученици с еднакви показатели и след подреждането по реда на т. 6 се подреждат в низходящ ред по сбора от оценките от балообразуващите учебни предмети, превърнати по скала в точки в съответствие с чл. 9, ал. 10 от Наредба № 11 от 1 септември 2016 г. за оценяване на резултатите от обучението на учениците.
 6.2. Ученици с еднакви показатели и след подреждането по реда на т. 6.1 се подреждат в низходящ ред по средноаритметичната оценка от оценките по учебните предмети, изучавани в VII клас в раздел А на учебния план - български език и литература, чужд език, математика, история и цивилизация, география и икономика, биология и здравно образование, физика и астрономия и химия и опазване на околната среда, от свидетелството за завършено основно образование, превърнати по скала в точки в съответствие с Наредба № 11 от 1 септември 2016 г. за оценяване на резултатите от обучението на учениците.
6.3. Ученици с еднакви показатели и след подреждането по реда на т. 6.2 се приемат над утвърдения държавен план-прием и над нормативно установения максимален брой ученици в паралелка.

7. Класираните ученици се записват в VIII клас – задочна форма на обучение, като подават следните документи: 

7.1. Заявление до директора (по образец) 

7.2.Оригинал на свидетелството за основно образование.

7.3. Оригинал на медицинско свидетелство, издадено от лекуващия лекар на ученика.
Графикът на дейностите по приемане на ученици в VIII клас- задочна форма на обучение да се оповести на информационното табло и интернет страницата  на училището 
Контрол по изпълнението на заповедта ще осъществявам лично.

Янка Денчева………….

Директор на ПГФР, гр. Пазарджик

